NORAKSTS

|  |  |
| --- | --- |
| 23.07.2020. | Nr.13/21 |

**zemesgabala ziediņu ceļā 1b, Jelgavā, atsavināšana**

(ziņo: I.Škutāne)

Saņemts SIA “Evopipes” (reģistrācijas Nr.50003728871, juridiskā adrese: Langervaldes iela 2A, Jelgava, LV-3002) iesniegums ar lūgumu uzsākt Jelgavas pilsētas pašvaldībai piederošā zemesgabala Ziediņu ceļā 1B, Jelgavā, atsavināšanu.

Jelgavas pilsētas pašvaldībai piederošs zemesgabals 4908 m2 platībā ar kadastra apzīmējumu 09000280370 Ziediņu ceļā 1B, Jelgavā (turpmāk-Zemesgabals) ir ierakstīts Jelgavas pilsētas zemesgrāmatas nodalījumā Nr.100000433592 ar kadastra Nr.09000280370.

Saskaņā ar Jelgavas pilsētas pašvaldības 2017.gada 23.novembra saistošajiem noteikumiem Nr.17-23 “Teritorijas izmantošanas un apbūves noteikumu un grafiskās daļas apstiprināšana”, Zemesgabala izmantošanas veids ir satiksmes infrastruktūras objektu apbūve.

Publiskas personas mantas atsavināšanas likuma (turpmāk-Atsavināšanas likums) 4.panta pirmajā daļā noteikts, ka pašvaldības nekustamā īpašuma atsavināšanu var ierosināt, ja tas nav nepieciešams pašvaldības funkciju nodrošināšanai.

Ņemot vērā to, ka Zemesgabals nav nepieciešams pašvaldības funkciju nodrošināšanai, saskaņā ar Atsavināšanas likuma 3.panta pirmās daļas 1.punktā noteikto, pašvaldības nekustamo īpašumu var atsavināt, pārdodot to izsolē.

 Saskaņā ar Atsavināšanas likuma 8.panta nosacījumiem, atsavināšanai paredzētā nekustamā īpašuma novērtēšanu organizē un mantas nosacīto cenu apstiprina pašvaldības institūcija, novērtēšanai pieaicinot sertificētu vērtētāju.

2020.gada 16.jūnijā nekustamā īpašuma vērtētājs Ģirts Kļaviņš (Latvijas īpašumu vērtētāju asociācijas īpašumu vērtētāja profesionālās kvalifikācijas sertifikāts nekustamā īpašuma vērtēšanai Nr.88, derīgs līdz 2025.gada 21.jūnijam) novērtēja Zemesgabalu un noteica tā tirgus vērtību 15500 *euro*.

 Valsts zemes dienesta Nekustamā īpašuma Valsts kadastra informācijas sistēmā Zemesgabala kadastrālā vērtība noteikta 10143 *euro*.

Atsavināšanas likuma 36.panta trešā daļa nosaka, ka pārdodot publiskas personas nekustamo īpašumu uz nomaksu, nomaksas termiņš nedrīkst būt lielāks par pieciem gadiem.

2020.gada 17.jūnijā Jelgavas pilsētas pašvaldības īpašuma atsavināšanas komisija pieņēma lēmumu atsavināt Zemesgabalu, pārdodot to mutiskā izsolē ar augšupejošu soli un noteica tā pārdošanas nosacīto cenu (izsoles sākumcenu) 16000 *euro*, izsoles soli – 500 *euro*, nodrošinājumu – 1600 *euro*, reģistrācijas maksu – 50*euro*, izpirkuma termiņu – 5 gadus.

Saskaņā ar likuma “Par pašvaldībām” 21.panta pirmās daļas 17.punktu, Atsavināšanas likuma 3.panta pirmās daļas 1.punktu, 4.panta pirmo daļu, 8.pantu, 15.pantu, 36.panta trešo daļu, Jelgavas pilsētas pašvaldības īpašuma atsavināšanas komisijas 2020.gada 17.jūnija lēmumu Nr.5/2 “Zemesgabala Ziediņu ceļā 1B, Jelgavā, atsavināšana” un SIA “Evopipes” iesniegumu,

**JELGAVAS PILSĒTAS DOME NOLEMJ:**

1. Atsavināt Jelgavas pilsētas pašvaldībai piederošo zemesgabalu 4908 m2 platībā ar kadastra apzīmējumu 09000280370 Ziediņu ceļā 1B, Jelgavā, pārdodot to mutiskā izsolē ar augšupejošu soli.
2. Noteikt zemesgabala Ziediņu ceļā 1B, Jelgavā, pārdošanas nosacīto cenu (izsoles sākumcenu) 16000 *euro*, izsoles soli 500*euro*, nodrošinājumu 1600 *euro*, reģistrācijas maksu 50*euro*, nomaksas termiņu – piecus gadus.
3. Apstiprināt zemesgabala Ziediņu ceļā 1B, Jelgavā, izsoles noteikumus (pielikumā).
4. Jelgavas pilsētas domes Izsoles komisijai rīkot zemesgabala Ziediņu ceļā 1B, Jelgavā, izsoli normatīvajos aktos noteiktajā kārtībā.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2020.gada 23.jūlijā